14:22 Claudiu Nasui (USR): 212 voturi pentru, 34 ascunse. Așa arată numărătoarea mea paralelă. Soarta moțiunii este în votul UDMR.

Moțiunea de cenzură a fost adoptată cu 238 de voturi. Guvernul Dăncilă este demis.

14:10 S-a terminat votul, urmează ridicarea urnelor și numărarea voturilor. În total au existat 245 de voturi, dar nu se știe dacă toate sunt în favoarea moțiunii

14:06 Au votat 50 de senatori. În acest moment, cu voturile deputaților, s-a ajuns la pragul de 233 de voturi necesar pentru aprobarea moțiunii. Nu se știe însă dacă toate voturile sunt în favoarea moțiunii, în condițiile în care unii parlamentari au preferat votul secret







13.44 S-a încheiat votul deputaților, urmează senatorii. Au votat 183 de deputați / / Dintre aceștia, circa 20 au votat secret





13.28 Liderul organizației de tineret a PSD, Gabriel Petrea, a votat la moțiunea de cenzură, fiind huiduit de parlamentarii PSD și aplaudat de cei din opoziție. Au votat și deputatul PSD Marius Bota și deputatul Mihăiță Găină, care a demisionat recent din PSD.







13.14 Aplauze când au votat cei doi parlamentari bolnavi - senatorul PMP Cristian Lungu și deputatul PNL Cornel Olar. Au fost aplauze și la votul parlamentarilor UDMR





13:13 Lia Olguța Vasilescu supraveghează votul







13:02 Liderul PNL, Ludovic Orban, care nu este parlamentar, asistă la vot, de la prezidiul invitaților. Orban a fost invitat de președintele Camerei Deputaților, Marcel Ciolacu (PSD)











12:35 Începe votul la moțiunea de cenzură / Votul este secret, cu bile







12:34 Ponta cere cuvântul, Marcel Ciolacu refuză. Ponta urcă totuși la tribună invocând procedura



Vreau să ajutăm social-democrația să se reformeze și pentru asta trebuie să scăpăm de oameni precum Viorica Dăncilă. Și un ultim citat din La Fontaine: "Nu există un om atât de deștept încât să convingă un prost că e prost"



12:32 În sala de plen au mai venit alți 4 deputați ALDE





12:24 Viorica Dăncilă

Statistica a reconfirmat creșterea de 4,4% a economiei în trimestrul II

Doamna Turcan, amenințarea cu dosare penale la care ați făcut referire ... nu mi-aș permite niciodată să fac acest lucru - dosar penal de trădare pentru un parteneriat strategic. DVs puteți să vă dați doctoratul în acest domeniu

Alegerile europarlamentare nu au nicio legătură cu guvernarea sau configurația în Parlamentul României

Dl Ponta, e greu să vă răspund, dar pot să afirm cu tărie: nu o să trădez niciodată acest partid. O să am puterea să fiu mai bărbat decât dvs când partidul trece prin criză. Poate o parte din colegi i-ați mințit ca de fiecare dată

Sunt convinsă că îi veți trăda și pe ei, cum ați trădat acest partid

Dar la dvs măsura obrăzniciei și misoginismului e cunoscută. (Ponta îi cere din sală să spună ce înseamnă misoginism) Eu știu ce înseamnă, aveți respect pentru că vorbiți cu o femeie, dacă nu pentru că vorbiți cu un premier

Sunteți de acord cu alegerile anticipate? Eu nu cred

Haideți să fim corecți până la capăt, nu veți fi de acord cu acest lucru

Dl Barna, poate nu vă dați seama, dar prin acest joc vă subordonați definitiv lui Klaus Iohannis

(În timpul discursului lui Dăncilă, Victor Ponta l-a împins pe un deputat PSD, Costel Lupașcu, care se afla în zona grupului Pro România. "Ce cauți aici? Pleacă", i-a spus Ponta) Așa arată disperarea, așa se comportă oamenii care pierd, ați pierdut dl Ponta respectul oamenilor

Dvs v-ați vândut ieftin, de la noi nu se va vinde nimeni

Tot nu am auzit cum veți guverna această țară

Cred cu tărie că atunci când pierdeți dvs câștigă țara

Oamenii responsabili nu pot vota această moțiune azi

Moțiunea nu va trece







12:15 Marcel Ciolacu (PSD): Dacă v-ați făcut pantofii să fiți miniștri, v-au păcălit Numai PSD poate să dărâme pentru a doua oară Guvernul

Dacă trece moțiunea, primii o să fie cei de la PMP, dacă nu am fi fost noi era un dezastru, trebuie să ne dați 4 ministere

Cei de la PSD care veți vota moțiunea nu vă veți auzi deloc

Dacă v-ați făcut pantofii să fiți miniștri, v-au păcălit

Nu este calea de urmat astăzi. Nu am văzut o moțiune de cenzură sau un text mai trist decât cel de acum

Nu înțeleg de ce nu ați vorbit la microfon de dl Orban, nu poate fi premier?

12:09 Ambulanța în care se află senatorul PMP Vasile Cristian Lungu a ajuns la Palatul Parlamentului. Acesta a coborând ajutat de o cârjă, înainte de a fi așezat într-un scaun cu rotile

Marcel Ciolacu (PSD): Dacă v-ați făcut pantofii să fiți miniștri, v-au păcălitAmbulanța în care se află senatorul PMP Vasile Cristian Lungu a ajuns la Palatul Parlamentului. Acesta a coborând ajutat de o cârjă, înainte de a fi așezat într-un scaun cu rotile





11.57 Drept la replică Raluca Turcan: Ați umplut străzile României de criminali și aveți sânge pe mâini

Ce tupeu incredibil trebuie să ai să primești lecții de la cineva care și-a dat demisia pentru incompetență pentru că a încălcat drepturile românilor din diaspora? E o incompetență crasă

Dna Viorica Dăncilă - ce program de guvernare a lucrat dumneaei, ce program a moștenit? A venit cireașă pe tort la propunerea dlui Dragnea

Ați umplut străzile României de criminali și aveți sânge pe mâini și ăsta e un motiv în plus pentru care trebuie să deveniți istorie





11.54 Drept la replică Dan Barna: Faptul că urlați la noi mitocănii când corabia se scufundă nu vă va ajuta la vot

Ce se face un cal mort? Răspunsul pe care îl vor azi românii de la noi e că un cal mort trebuie îngropat

11.52 Drept la replică Florin Roman (PNL):Sunt orașe - Alba Iulia, Arad, Deva, Cluj, Oradea, Sibiu - în care ciuma roșie nu va pătrunde nicodată. Niciodată acestea nu vor fi orașe comuniste. De ce mințiți primarii?







11.48 Robert Sighiartău (PNL): Avem un guvern ilegitim și imoral

E o guvernare profund imorală prin atitudinea față de economie și finanțele țării

Dna Dăncilă, ați pus pe butuci o țară întreagă, ați acționat ca un grup de pradă, ați generat cea mai mare inflație din UE

Peste 4 milioane de compatrioți pun umărul la dezvoltarea altor economii

Dna Dăncilă, ați mințit că măsurile dvs îi ajută pe cei aflați în nevoie. I-ați înșelat. Românii plătesc de 2 ori mai mult pentru alimente și medicamente







11.42 Daniel Suciu, vicepremier: Toți ați purtat războaie între voi, de sunteți plini de cicatrice Că tot a spus domnul președinte Iohannis că s-a suit cu picioarele în capul PSD, vă spun că, atunci când se suie suina în copac, începe să și guițe

Toți ați purtat războaie între voi, de sunteți plini de cicatrice, iar azi vă unește ura împotriva PSD

Vă dau un sfat: Chiar dacă dl presedinte Orban nu mai e consilier la o firmă din Mureș, aveți grijă că moțiunea nu trece și tot acolo ajunge, nu-i ucideți firma

Daniel Suciu, vicepremier: Toți ați purtat războaie între voi, de sunteți plini de cicatrice





11:39 Călin Popescu Tăriceanu cere un drept la replică:

Dragă Viorica, nu aveam nici cea mai mică intenție să iau cuvântul, am fost parteneri doi ani și jumătate

Dacă mă apucam eu să dau din casă aveam argumente de zece ori mai tari decât cei de la PNL

Doamna premier (încă) ne spunea la începutul verii că a fost timorată, că nu a fost ea însăși. Ce să înțeleg acum că asta e linia care vă caracterizează? Toate jocurile pe care le-ați făcut, să-i racolați? Ăsta e stilul dvs?

E un stil de lumea a treia

70% din populație consideră că România merge într-o direcție greșită. Aveți ocazia să rămâneți în istorie ca prima femeie premier sau cineva care e ținut ostatic la Palatul Victoria

Să știi de la mine, există viață și după ce nu mai ești premier







11:35 Emil Pașcan (PMP) anunță că parlamentarii partidului vor vota moțiunea de cenzură









11.29 Kelemen Hunor: Se vede foarte clar că acest guvern nu mai are resurse nici profesionale, nici politice

Se vede foarte clar că acest guvern nu mai are resurse nici profesionale, nici politice

E inutil să mai încercăm

Dacă vrem să respectăm legea fundamentală, Guvernul trebuia să ceară un vot acum 40 de zile, după destrămarea coaliției, dar criza s-a adâncit și genereză neîncredere inclusiv în rândul partenerilor externi

Există un singur comportament responsabil și rațional: schimbarea pentru o nouă șansă pentru viitorul acestei țări



Rămâne întrebarea care este oferta opoziției. Am auzit vrute și nevrute







11.23 Dan Barna: Am început ziua cu acel sentiment pe care sper că l-au trăit toți în dimineața bacalaureatului. Azi Parlamentul dă bacalaureatul

România merita un prim-ministru cu viziune, în schimb v-a primit pe dvs.

Doamnă prim-ministru, e totuși un lucru bun pe care l-ați făcut - că nu l-ați scăpat pe Liviu Dragnea de pușcărie atunci când puteați să o faceți. În rest, nimic

Nu ați construit nici măcar 1 singur spital regional din cele 8 promise

Prin recursul compensatoriu ați eliberat peste 20.000 de deținuți care au recidivat și s-au întâmplat crimele ce au îngrozit România

Nominalizarea dvs a fost o greșeală, dar azi parlamentul are ocazia să repare această greșeală

Avem nevoie de o reformă majoră a statului astăzi, nu peste 5 sau 10 ani

Trebuie să ieșim din criză, să facem alegeri anticipate

Alianța USR-PLUS e pregătită să-și asume guvernarea imediat după anticipate

Am ascultat discursul dlui Corlățean: dvs sunteți responsabili pentru România blocată

11:18 Victor Ponta: Să nu aveți nevoie de recunoștința doamnei Dăncilă, că pățiți ca Dragnea

Ne aflăm în fața unei moțiuni foarte ciudate

Ce facem în viitor cu țara. Nu trebuie să vorbim de chestiuni personale

Tot ne spune doamna Dăncilă de cum s-au tăiat pensii și salarii. Salariul său de europarlamentar nu l-a tăiat nimeni

Doamna Dăncilă vorbește de ceva ce nu știe, e deja tautologic, ca să vă dau de lucru să căutați pe google

Noi nu mai avem guvern

Nu avem ministru de Interne, Educație, Energie

Vorbim de un guvern care nu mai există. De mâine oricum își încetează activitatea

Acum mai stați o zi, o săptămână, o lună ca să pierdeți următoarele zece rânduri de alegeri

Doamna Dăncilă mi-a zis personal că în septembrie vine în Parlament cu un guvern restructurat. Nu a spus care an, doamna Dăncilă când vorbește de cifre are probleme

Nu înseamnă că dacă azi nu trece moțiunea o să avem guvern

O să fie ca în 2009, când nu aveam guvern și aveam alegeri prezidențiale

Nu am auzit niciodată de când fac politică ca un premier să sune personal o sută de parlamentari să le spună că vor fi prim miniștri

Am aflat că mâine se dau 7 miliarde, Eugen e generos de felul lui

Singurul om generos în care am încredere e Arsene, ăsta când zice că ia, ia. Așa a zis Parchetul

Am aflat că sunt un om foarte rău, de la doamna Dăncilă. Confirm, chiar sunt un om rău, am pus-o pe listă

Să nu aveți nevoie de recunoștința doamnei Dăncilă, că pățiți ca Dragnea

A fost neconflictuală cu vicepreședintele SUA, nu a vrut să-l primească, a alergat omul după ea

Cred că azi avem toți datoria să îngropăm un mort care stă la Palatul Victoria







11:06 Raluca Turcan (PNL)



Cred cu tărie că azi ne adresăm pentru ultima oară unui premier nelegitim care a călcat în picioare așteptările unei țări întregi de a merge spre Europa și nu spre anii 90

Toți cei amenințați aveți posibilitatea să ieșiți din această stare creată de cea care a fost prizoniera unui condamnat, Liviu Dragnea

Mii de recidiviști eliberați de Dăncilă, Dragnea și Iordache seamănă teroare în România

În momentul ieșirii ALDE de la guvernare aveați obligația să veniți în Parlament pentru un vot de încredere

De facto și de jure, doamna Dăncilă nu mai e premier, ci o persoană particulară care ocupă abuziv fotoliul de la Palatul Victoria

Această guvernare este momentul de față izolată de partenerii internaționali, respinsă de propria majoritate guvernamentală

V-ați încuiat în Palatul Victoria și mințiți și dezinformați, folosiți bugetul public în interes personal



Aici, de la acest microfon, ați mințit și dezinformat

Niciun guvern PNL nu va tăia nimic de la oamenii cinstiți și muncitori din România

Responsabilitatea situației dramatice în care suntem e a PSD

Președintele Iohannis a făcut tot ce a putut pentru a opri abuzurile



Toate creșterile de care faceți atât tam tam au fost mâncate de creșterile de prețuri

Singurele topuri în care se află România sunt cele ale creșterilor de prețuri, ale datoriilor

Viorica Dăncilă s-a pus singură în situația de a avea jumătate de guvern de fantome

Dintr-o țară prost guvernată am ajuns o țară neguvernată

Din păcate factura o plătesc românii

Infractorii din toată țara au înțeles că fărădelegea este la putere în România

Interlopii au prins curaj, vedem complicități între interlopi și poliție în județele roșii

Iar dvs patronați acest sistem care parazitează România și o lasă fără apărare în fața infractorilor

Românii vor să trăiască într-un stat modern, european

Cei mai mulți v-ați lămurit și convins de incompetența acestei guvernări

Acest guvern a fost generos cu clientela de tăietori de frunze la câini

Moțiunea de cenzură merită votată cu DA, ca o minimă obligație față de români, pentru salvarea României

Altfel, dăm mesajul că singura regulă e de fapt lipsa regulilor și că în politică e permis să nu ai principii, să trăiești în dezonoare, anarhie

E cea mai puternică și necesară moțiune din ultimii 27 de ani

Numărul și diversitatea semnatarilor arată că moțiunea nu e în interes partizan, ci al României

Calculele politicianiste sunt de-a dreptul o trădare națională

Costurile pentru direcția țării vor fi iremediabile

Ar fi un act de lașitate și de dezertare la datorie dacă Parlamentul nu va vota moțiunea

Poporul și istoria nu ne vor ierta

Astăzi, 10 a 10-a începând cu ora 10 guvernul Dăncilă poate deveni istorie





10:56 Titus Corlățean (PSD)

Opoziția are zero ofertă de guvernare, zero soluții, zero echipă

Există totuși câteva oferte generoase - 400.000 de bugetari aruncați în stradă

Ne spuneți că dărâmarea Guvernului e condiția pentru normalitate. Ce normalitate este cea în care voci importante neomarxiste din USR anunță că se impune stabilirea obligația avortului pentru femei care nu au venit mediu pe economie sau că neomarxiștii vor prolifera, după preluarea guvernării, căsătoriile și parteneriatele gay în România? Asta este România lucrului bine făcut!



Neo-marxiștii, fii sau fiice de generali, securiști deconspirați de CNSAS, așa cum e cazul liderului USR București, profitori anteriori ai unor afaceri grase cu instituții ale statului pe care acum le blamează

Din fotografie nu vor să lipsească nici cei de la UDMR, care își încarcă bateriile când cu unii, când cu alții

Nu veți deveni niciodată o alternativă dvs care ați apărat abuzurile grave din justiție

Nu a contat că 60% din magistrații României au fost anchetați de DNA

Un sistem ticălos care nu a condamnat aceste abuzuri. V-au convenit și v-au bucurat

Cum e posibil ca în acestă fotografie fericită de familie să se alăture oameni care au avut de suferit ei din cauza acestor abuzuri? Cum e posibil să stai la masă cu neo-marxiști, cu Petrov?

Cu securiști, cu hastag rezist, cu neo-marxiști, asta nu e o România normală

Și nici aroganța unui președinte infatuat și abuziv nu e o soluție pentru România



10:33 Premierul Dăncilă prezintă poziția Guvernului

Mă uit în sală și văd aceeași oameni politici amatori și iresponsabili

Nu v-ați schimbat prea mult în ultimele luni de când ne-am aflat în același context din care am crezut că ați învățat ceva: că nu puteți veni să dați jos Guvernul cu temele nefăcute

Că e obligatoriu să veniți cu o echipă și un program de guvernare

Cum aveți de gând să reconstruiți, stimați inițiatori?

Haideți să vedem cine sunt artizanii acestei situații de instabilitate

Guvernul a fost ținta permanentă a președintelui, un precedent periculos pentru orice democrație

Iohannis este, înainte de a fi șeful statului, candidatul PNL

Ați avut sprijinul și implicarea totală a președintelui României în campania agresivă de destabilizare a guvernului

Candidatul Iohannis și-a bătut joc de constituție și de interesele românilor

Un președinte care a uitat de români și de țara lui



Îl avem pe dl Tăriceanu, care a pus și el umărul așa cum a putut, fugind de la guvernare și sacrificându-și propriul partid. A fugit de la guvernare în brațele lui Ponta



Cei care se aliază cu Ponta ajung trădați și sacrificați în numele intereselor personale ale liderului Pro România

Iată că nici așa nu ați reușit să faceți nimic bun, pentru simplul motiv că nu aveți niciun plan pentru România

Voi nu vă luptați să faceți bine oamenilor, voi luptați împotriva PSD, luptați unii cu alții

V-ați aliat oamenii noi, cu zero experiență politică, și dezertorii din guvern și cei care au adâncit românii în sărăcie în 2010 - 2012

Cum puteți să vă asumați reconstrucția României când nu știți ce oferiți României mâine sau peste o săptămână?

Veniți și spuneți care e echipa guvernamentală, planul pentru viitorul țării

Este jenant pentru oricine se prezintă ca alternativă de guvernare să vină așa în fața întregii țări

Nu aveți maturitate politică și nu aveți habar cum să guvernați pentru români

Ați mărit TVA la 24%, ați tăiat salariul minim, ați impozitat pensiile

Azi amenințați românii cu același lucru

Am citit textul moțiunii și vă reprezintă cu totul: un amestec incoerent de falsuri, o încropire extrem de slabă, plină de demagogie

Sunteți singura opoziție din istorie care a reușit să depună moțiunea și apoi să fugă de la vot

Mult succes dl Cîțu în a explica alegătorilor cum e cu tăierile

Să vină dl Orban în fața IT-iștilor, să le spună cum e cu impozitarea venitului

Să explice dl Athanasiu bugetarilor că sute de mii de români vor rămâne fără locuri de muncă

Voi, fără tăieri nu puteți

Diferențele dintre guvernul PSD și guvernările voastre sunt multe

Recent, Iohannis s-a folosit de tragedia de la Ialomița ca să atace PSD, fără nicio empatie sau respect pentru durerea oamenilor

E trist să avem încă un candidat care se urcă cu picioarele pe nenorocirile oamenilor pentru a câștiga puncte electorale

Voii călcați în picioare legi, principii, decență. Noi guvernăm pentru țară. Nu am făcut-o perfect, dar am făcut-o întotdeauna mult mai bine ca voi

Am crescut salariul minim la 2080 lei. Punctul de pensie a crescu de la 871 lei la 1265 lei. Am redus impozitul pe venit de la 16% la 10%

Nu există țară în UE care să aibă o fiscalitate mai prietenoasă pentru mediul de afaceri

În primele 6 luni, investițiile s-au majorat cu peste 12%, investițiile directe sunt cu 22% mai mari față de anul precedent

Acest guvern a creat sute de mii de locuri de muncă în ultimii doi ani

Voi ați triplat datoria publică a României



În 2016, Guvernarea USR Cioloș a redus veniturile statului ce 10 mld lei concomitent cu majorarea datoriei publice cu 22 miliarde lei

Azi, avem a șasea cea mai mică datorie publică din UE

Potențialul de dezvoltare al României e dublu față de media UE

Avem cea mai mică rată a șomajului din ultimii 30 de ani

Noi am aprobat programul PNDL 2 prin care proiecte locale de peste 30 mld lei au demarat

Moțiunea nu va trece. Ați mai încercat și v-ați făcut de râs la vot, pentru că nu toți parlamentarii stau în spatele așa -zisului premier Orban, cunoscut pentru contraperformanța de la Ministerul Transporturilor și talentul artistic

Oamenii de bună credință nu pot da un vot real de sprijin și susținere pentru nimic

Azi, veți trăi din nou această rușine, pentru că nu ați învățat lecția responsabilității

Parlamentarii se vor întoarce în comunitățile din care provin și vor trebui să dea socoteală că ați oprit PNDL, să dați afară 400.000 de bugetari, că au lăsat alianța tăierilor să decidă destinul românilor

Alături de voi nu există viitor și nu există progres

Vă mai spun un lucru: Să nu subestimați PSD

Să nu credeți că ne vom opri vreodată să luptăm împotriva dvs



Vă îndemn să vă imaginați scenariul alegerilor de anul viitor, cu PSD în opoziție

Ați mai fost zdrobiți și știți cum e

Lăsați guvernul să-și facă treaba și să continue reformele începute

La guvernare ați fi un adevărat dezastru și un pericol pentru țară și pentru români







10.11 Deputatul USR Gabriel Seidler citește în plen moțiunea de cenzură "Ca să reconstruim România, Guvernul Dăncilă trebuie demis urgent"

Guvernul Dăncilă poate fi numit Guvernul șanselor ratate pentru România

Guvernele PSD nu au demarat niciun proiect major, nu s-a construit nimic cu banii împrumutați la dobânzi împovărătoare

Sub Guvernul Dăncilă am avut cele mai slabe alocări pentru investiții din ultimii 15 ani

Investițiile publice ca procent din PIB vor atinge în 2019 recordul negativ absolut pentru ultimele două decenii

Nu ați blocat doar investițiile publice, și ați gonit și investitorii privați din România

Adunând numărul de modificări la Codul Fiscal, acestea sunt mai numeroase decât zilele dintr-un an

Guvernul Dăncilă a scumpit viața tuturor într-un ritm amețitor

Puținele companii de stat profitabile pe care le mai avem nu au mai început proiecte de modernizare, cu riscul major al unor avarii

Prețurile au crescut de la lună la lună, ducându-ne la cea mai mare inflație din UE

Situația din învățământ, în același peisaj disprețuitor cu care ne-am obișnuit. Subfinanțarea cronică persistă

De câte ori are ocazia, Guvernul Dăncilă mai taie ceva din bugetul de la educație pentru a dirija banii la baronii locali

Spitalele au cele mai grave probleme, nu faceți investiții în infrastructură și risipiți banii în studii de fezabilitate

Posibilitatea votului prin corespondență, aproape necunoscută de românii din străinătate, pentru că Guvernul nu i-a informat la timp

Pregătirea votului pentru prezidențiale, gestionată deficitar

Doamna premier, când primeați ordine de la șeful de partid imediat promovați ordonanțe de urgență în justiție

Incapacitatea statului se vede în cifre - 1000 de infracțiuni de viol și 112 infracțiuni de omor în prima jumătate a anului

Doamna Dăncilă ar fi trebuit să înceapă reformarea din temelii a Ministerului de Interne

Din păcate, Guvernul Dăncilă nu a făcut decât să mai păcălească o dată populația și să schimbe scaunele între șefi

Incompetența combinată cu obediența e rețeta succesului pentru PSD

Demiteți Guvernul PSD și salvați ce se mai poate salva

10.15 Un senator PMP va veni cu ambulanța pentru a vota, deși trebuia să se opereze astăzi, a declarat Eugen Tomac.



10.09 A început ședința de plen a Parlamentului. Sunt prezenți 327 de parlamentari







10.00 Liderul USR, Dan Barna, se declară foarte optimist că va trece moțiunea de cenzură. El spune că "este o șansă istorică pentru România"







9.59 Viorica Dăncilă, la intrarea în sala de plen: Nu am emoții, știu că moțiunea nu va trece



9.39 Ludovic Orban, după ședința grupurilor parlamentare PNL:



Trebuie oprit PSD să mai facă rău României. Toți parlamentarii care vor binele României să voteze moțiunea.

Toți parlamentarii PNL sunt prezenți și toți vor vota la vedere moțiunea

Situația este foarte clară. Moțiunea de cenzură va trece, va avea 100% câștig de cauză. Peste 233 de parlamentari vor vota moțiunea și Guvernul Dăncilă va pleca



Toate intoxicările lansate de PSD sunt minciuni gogonate

Parlamentarii au fost supuși unor presiuni uriașe și amenințări cum nu au existat vreodată în ultimii 30 de ani

Sunt convins că acest guvern va cădea

În cea mai pesimistă evaluare, numărul voturilor este 241 în favoarea moțiunii, în cea mai optimistă - peste 245

9.32 Fifor, în ședința grupurilor PSD: Eu sper sa nu fie oameni dintre noi care vota această moțiune.

Senatorul PSD Radu Preda: Avem o guvernare bună, soarta se hotărăște astăzi. Nu cred că există colegi care să voteze.

09.27 La această oră începe ședința grupurilor parlamentare ale PSD, unde a ajuns și Viorica Dăncilă. Florin Iordache, Daniel Suciu și Alfred Simons au sosit zâmbitori la Parlament, convinși că moțiunea de cenzură va pica. Ei susțin că moțiunea va avea cel mult 227 de voturi, față de 233 necesare.

Ultimele informații arată că se pune problema dacă la moțiune vor fi prezenți toți parlamentarii UDMR. Kelemen Hunor anunțase că parlamentarii vor fi toți prezenți și vor vota moțiunea de cenzură.

Pe de altă parte, există și informații că o parte dintre parlamentarii PSD ar putea vota moțiunea de cenzură.

Cei din tabăra opoziției au negociat toată noaptea și spun că ar fi convins mai mulți parlamentari de la minorități să voteze moțiunea. Pe moțiune sunt 2 deputați semnatari de la minorități, iar opoziția susține că acestora li se vor adăuga alți 5.

Dăncilă: Nimeni nu-i va ierta pe parlamentarii PSD dacă astăzi vor trăda partidul

Viorica Dăncilă a susținut, la sosirea la ședința grupurilor parlamentare ale PSD, că "toată lumea este optimistă că moțiunea de cenzură va pica", că nu are emoții și că are încredere în colegii săi.

"Cred că nimeni nu-i va ierta dacă astazi vor trăda partidul care i-a adus în Parlament", a spus Dăncilă întrebată despre parlamentari ai PSD care ar putea vota moțiunea de cenzură.

Întrebată, de asemenea, despre sume de bani pe care PSD-ul le-ar fi promis unor parlamentari în schimbul votului împotrivă la moțiune, Dăncilă a afirmat: "Cine a vorbit de aceste sume trebuie să demonstreze. Sunt acuzații extraordinar de grave".

Ce se întâmplă dacă moțiunea de cenzură trece

Dacă moțiunea de cenzură va trece, ar fi al doilea guvern demis din actuala legislatură , după Cabinetul Grindeanu, demis prin moțiune inițiată de propriul partid, PSD.

Dacă moţiunea de cenzură va fi adoptată, Guvernul Dăncilă va rămâne, potrivit legii, să îndeplinească numai actele cu caracter individual sau normativ necesare pentru administrarea treburilor publice, fără a promova politici noi, până la depunerea jurământului de către membrii noului Guvern. În această perioadă nu poate să adopte ordonanţe şi nici să inițieze proiecte de lege.

Preşedintele convoacă la consultări partidele parlamentare și desemnează un candidat pentru funcţia de prim-ministru. În termen de 10 zile de la desemnare, candidatul propus pentru funcția de premier vine în Parlament cu echipa guvernamentală, pentru votul de încredere.

Ce se întâmplă dacă moțiunea de cenzură pică

În cazul în care moţiunea pică, Guvernul Dăncilă rămâne în funcţie. Premierul Viorica Dăncilă a anunțat miercuri seară, la Antena 3, că săptămâna viitoare merge în Parlament pentru votul asupra Cabinetului remaniat.



Lideri PSD-iști par nemulțumiți, se așteptau la mai puține voturi la Camera DeputațilorParlamentarii sunt chemați în ordine alfabetică să-și exprime votul. Victor Ponta a cerut să voteze printre primii pentru că este citat la tribunal ca martor într-un proces al fostului președinte al Camerei Deputaților, Valeriu Zgonea.Senatorul PSD Emanoil Savin, semnatar al moțiunii de cenzură, a declarat că nu va fi prezent pentru a vota documentul în Parlament. "Nu sunt prezent. Sunt plecat. Nu m-au convins. Sunt patru partide cu patru păreri. Fiecare are părerea lui, pofta lui. Ponta vrea într-un fel, Tăriceanu vrea într-un fel, Orban vrea într-un fel, Barna vrea într-un fel. Am trimis un mesaj lui Orban că nu sunt prezent", a afirmat, joi, pentru Mediafax, senatorul Emanoil Savin.La începutul ședinței grupurilor parlamentare ale PNL, Ludovic Orban le-a spus parlamentarilor că din 237 semnatari ai moțiunii lipsesc 3, dar contează pe cel puțin 10 voturi suplimentare ale unor parlamentari care n-au semnat și care vor vota moțiunea de cenzură. Anunțul său a fost primit cu aplauze.---------------------------